**RÉSZLETES LEÍRÁS, TANTERV ÉS TANTÁRGYI PROGRAMOK**

**ZONGORAMŰVÉSZ-SZÓLISTA SZAKIRÁNYÚ TOVÁBBKÉPZÉSI SZAK**

1. A képzési és kimeneti követelmények alapján kidolgozott tanterv és tantárgyi programok

*A) TANTERV*

|  |  |  |  |  |
| --- | --- | --- | --- | --- |
| **TANTÁRGY** | **FÉLÉV** | **ÓRASZÁM** | **KREDIT** | **SZÁMONKÉRÉS/ ÉRTÉKELÉS** |
| Zongora főtárgy | 2 | heti 2 | 26 | vizsga  (ötfokozatú érdemjegy) |
| Kamarazene | 2 | heti 1 | 10 | gyakorlati jegy  (ötfokozatú) |
| Zenekari próbafolyamat/zenekari hospitálás | 2 | tömbösítve, félévente 15 | 8 | gyakorlati jegy  (ötfokozatú) |
| Művészeti menedzsment-ismeretek | 2 | tömbösítve, félévente 15 | 6 | gyakorlati jegy  (háromfokozatú) |
| Diplomahangverseny | | | 10 | vizsga (ötfokozatú érdemjegy) |
| **ÖSSZESEN:** | | | **60** |  |

*B) TANTÁRGYI PROGRAMOK*

**ZONGORA FŐTÁRGY**

félévek száma: 2

heti óraszám: 2

megszerzendő kredit: 26 kredit (12 kredit/félév)

**A tantárgy tartalma:**

A zongora szóló- és versenymű-repertoár azon művei kerülnek beható és átfogó elemzésre és elsajátításra, melyek különösen nagy kihívást támasztanak az előadóval szemben, mind technikai felkészültség, mind interpretációs készség, mind pedig koncentrációs képességek tekintetében. Az ajánlott tanmenetbe került művek kiválasztásánál elsődleges szempont volt széles színpadkész repertoár elsajátítása azon művekből, amelyek a legkeresettebbek a világ hangversenytermeiben és hangversenyszervezői irodáiban.

Elsajátítandó tananyag:

– 2 Beethoven-zongoraverseny;

– 3 romantikus zongoraverseny (min. 20 perces);

– 2 XX. századi zongoraverseny, ebből az egyik Bartók valamelyik zongoraversenye;

– 3 Beethoven-zongoraszonáta;

– 4 nagy romantikus ciklikus zongoramű (ebből egy Liszt);

– 3 nagy XX. századi ciklikus zongoramű (ebből az egyik Bartók).

**KAMARAZENE**

félévek száma: 2

heti óraszám: 1

megszerzendő kredit: 10 kredit (5 kredit/félév)

**A tantárgy tartalma:**

A zongorára írt irodalom jelentős részét képezi a különböző összeállítású kamarazene-repertoár. Ezekben a művekben a zongora szólama egyenrangú az adott partner/ek szólamával, azaz a szóló-repertoár szerves része. Ugyanakkor a kamarazenélés önfegyelemre, alkalmazkodásra, a párbeszéd képességére is nevel.

A megtanulandó darabok kiválasztásának szempontjai megegyeznek a szólódarabok kiválasztásának szempontjaival.

Elsajátítandó darabok:

– 1 Haydn-trió;

– 1 Beethoven hegedű-zongora vagy cselló-zongora szonáta;

– dalkíséret (min. 30 perc): ezen belül kiemelten fontos Schubert, Schumann, Brahms dalműveinek kísérete;

– 1 XIX. századi nagyromantikus vagy XX. századi zongorás kvintett.

**ZENEKARI PRÓBAFOLYAMAT/ZENEKARI HOSPITÁLÁS**

félévek száma: 2

heti óraszám: tömbösítve, félévente legalább 15 óra

megszerzendő kredit: 8 kredit (4 kredit/félév)

**A tantárgy tartalma:**

A tantárgy célja, hogy a hallgatók közvetlen közelből figyeljék meg a hivatásos zenekarok munkáját versenymű előadására történő felkészülés során. A zenekari próbákon való jelenlét mellett a hallgatóknak lehetőségük nyílik aktívan, szólistaként is részt venni egy-egy zenekari próbán, valamint a próbafolyamathoz kapcsolódóan konzultációra egy-egy karmesterrel, ill. szólistával.

A zenekari próbán történő aktív részvétel alkalmával a hallgató a főtárgy tananyagából választott egyik művet próbálja a zenekarral.

**MŰVÉSZETI MENEDZSMENT ISMERETEK**

félévek száma: 2

heti óraszám: tömbösítve, félévente legalább 15 óra

kredit: 6 kredit (3 kredit/félév)

**A tantárgy tartalma:**

A magas színvonalú előadóművészi teljesítmény mellett is elengedhetetlenül szükséges, hogy a hallgatók birtokában legyenek bizonyos művészeti menedzsment ismereteknek. Ezek nélkül ma már szinte elképzelhetetlen komoly művészi karriert befutni. A kurzus során a hallgatók gyakorlati ismeretekre tehetnek szert a következő témakörökben:

– színpadi jelenlét;

– TV-, rádió-, lemezfelvételi ismeretek;

– művészi profil elkészítése;

– kapcsolattartás a médiával, interjúk;

– látogatás ügynökségeknél.

A kurzusokat ismert médiaszemélyiségek (újságíró, riporter, zenei témájú adások rendezője, színházi-, operaházi rendező), valamint impresszáriók tartják.

2. Az értékelési és ellenőrzési módszerek, eljárások

Az értékelés és az ellenőrzés módszerei a zenei felsőoktatásban általánosan megszokottakhoz igazodnak.

A főtárgy, a kamarazene esetében a számonkérés értelemszerűen óráról órára történik, emellett főtárgyból az első félév végén nyilvános vizsgahangverseny, a második félév végén önálló diplomahangverseny van.

A hallgató teljesítményének értékelése háromfokozatú és ötfokozatú gyakorlati jeggyel és ötfokozatú vizsgajeggyel történik.

3. A korábban szerzett ismeretek, gyakorlatok beszámítási rendje

Korábban szerzett ismeretek beszámítására nincs lehetőség.